**29.10.2021**

**E-pasta nosaukums**

Saraksts ar nevakcinētiem senioriem 60+

**E-pasta teksts**

Pēc vairāku ģimenes ārstu lūguma, Nacionālais veselības dienests (turpmāk – NVD) nosūta Jums šifrētu sarakstu ar nevakcinētajiem senioriem 60+ Jūsu ģimenes ārsta praksē. Atgādinām, ka saskaņā ar rīkojuma Nr. 720 "Par ārkārtējās situācijas izsludināšanu" mēs paļaujamies kā ar pašvaldību atbalstu ģimenes ārsti sazināsies un uzrunās vakcinēties visus savā praksē reģistrētos seniorus, kas vēl nav vakcinējušies, līdz **2021. gada 7. novembrim** ar mērķi uzsākt šo senioru vakcināciju līdz **2021. gada 14. novembrim**.

Ģimenes ārsti var pieprasīt **pašvaldību atbalstu:**

1) nevakcinēto senioru apzvanīšanā un aicināšanā uz vakcināciju

2) transporta nodrošināšanā senioru nokļūšanai no dzīves vietas līdz vakcinācijas punktam un atpakaļ

3) transporta nodrošināšanai ģimenes ārsta nokļūšanai līdz seniora dzīves vietai mājas vakcinācijai (senioriem 70+)

NVD sagaida, ka ģimenes ārsti piedalās savu senioru apzvanīšanā, nevis nosūta visu savu nevakcinēto senioru sarakstu pašvaldībām. Citādi pašvaldības var netikt galā ar atsūtīto sarakstu apzināšanu, un praksē reģistrētie seniori paliks apdraudēti augstas vīrusa cirkulācijas periodā. **Gadījumā, ja ģimenes ārsta praksei ir nepieciešams pašvaldības atbalsts, lūdzam pašvaldībai nosūtīt tikai tādu saraksta lielumu, kādam pašvaldības kontaktpersona ir piekritusi.**